kardosdrur/scandi-wiki huggingface dataset:
Yongzhou

Yongzhou (kinesisk skrift: 永州; pinyin: Yǒngzhōu) er en kinesisk by på præfekturniveau i provinsen Hunan i det sydlige Kina. Arealet er på 22 441,43 km² og befolkningen på 5.980.000 mennesker (2007).

Det uklassificerede lille kinesiske sprog linghua er hjemmehørende i dette området.

Administrative enheder 
Yongzhou består af to bydistrikter, otte amter og et autonomt amt:
 Bydistriktet Lengshuitan 冷水滩区, 1.218 km², 490.000 indbyggere;
 Bydistriktet Lingling 零陵区, 1.959 km², 580.00 indbyggere;
 Amtet Dong'an 东安县, 2.211 km², 590.000 indbyggere
 Amtet Dao 道县, 2.441 km², 670.000 indbyggere;
 Amtet Ningyuan 宁远县, 2.508 km², 740.000 indbyggere;
 Amtet Jiangyong 江永县, 1.633 km², 250.000 indbyggere;
 Amtet Lanshan 蓝山县, 1.807 km², 350.000 indbyggere;
 Amtet Xintian 新田县, 1.004 km², 370.000 indbyggere;
 Amtet Shuangpai 双牌县, 1.739 km², 170.000 indbyggere;
 Amtet Qiyang 祁阳县, 2.519 km², 980.000 indbyggere;
 Det autonome amt Jianghua for yaoer 江华瑶族自治县, 3.216 km², 460.000 indbyggere.

Trafik 
Kinas rigsvej 207 løber gennem præfekturet; Den begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i amtet Xuwen på den sydlige del af Leizhouhalvøen i provinsen Guangdong.

Bypræfekturer i Hunan
Tour de France 2011

Tour de France 2011 var den 98. udgave af Tour de France og blev arrangeret fra 2. til 24. juli 2011. Som i 2008 startede løbet med en almindelig fællesstart, ikke med en prolog. Første etape var 191,5 km og gik fra Passage du Gois til Mont des Alouettes. Det var femte gang Touren startede i Vendée-regionen. Løbet blev afsluttet på Champs-Elysées i Paris 24. juli.

Australieren Cadel Evans vandt løbet, efter at have overtaget føringen under enkeltstarten på den næstsidste dag. Han blev den første australske vinder af løbet, og i en alder af 34, er han den ældste vinder efter 2. verdenskrig. Andy Schleck fra Luxembourg blev nummer to, tredje år i træk, mens hans bror Fränk Schleck blev tredjemand. Mark Cavendish blev den første britiske vinder af den grønne pointtrøje og Samuel Sánchez fra Spanien vandt bjergtrøjen.

Deltagere

Holdene 
Alle 18 UCI ProTour-hold blev obligatorisk inviteret og var forpligtet til at deltage i løbet. Derudover blev fire franske professionelle kontinentalhold udtaget til løbet.

Det komplette liste af deltagende hold

(*) = inviteret pro-kontinentalhold

Ryttere 
Danmark var repræsenteret ved Chris Anker Sørensen, Nicki Sørensen, Brian Vandborg (Team Saxo Bank-SunGard), Jakob Fuglsang (Team Leopard-Trek) og Lars Bak (HTC-Highroad).

Etaper

Trøjernes fordeling gennem løbet 

Trøjebærere når en rytter fører to eller flere konkurrencer
 På 2. etape; Cadel Evans bar den grønne pointtrøje og Thor Hushovd den prikkede bjergtrøje.
 På 3. etape; Cadel Evans bar den den prikkede bjergtrøje.
 På 10. etape; Både Johnny Hoogerland og Juan Antonio Flecha bar det røde rygnummer. De blev begge tildelt prisen som etapens mest angrebsivrige rytter, da de blev kørt ned af en bil fra fransk tv og måtte kæmpe sig i mål.

Slutresultater

Samlede resultat

Bjergkonkurrencen

Pointkonkurrencen

Ungdomskonkurrencen

Holdkonkurrencen

Udgåede ryttere 
Ryttere der trak sig, blev diskvalificerede eller skadede.

 DNS (did not start) = Startede ikke på etapen
 DNF (did not finish) = Fuldførte ikke etapen
 HD (hors délais) = Kom ikke i mål inden for tidsgrænsen

Doping 
 11. juli:  Aleksandr Kolobnev (Team Katusha) blev testet positiv for det forbudte stof hydroklortiazid. Den positive test stammer fra en urinprøve taget den 6. juli.

Se også 
 Begivenheder indenfor cykelsporten 2011

Eksterne henvisninger

Referencer
Anders Jensen til Essendrup

Anders Jensen (død 1355) til Essendrup, det senere Gammel Estrup ved Randers var en anset jysk adelsmand. Han nævnes i 1340, da det i den da afsluttende fred bestemtes, at han skulle have sin af Greve Gert indtagne Borg tilbage.
Anders Jensen var gift med Johanne Nielsdatter Brock til Nielstrup, Bregenholm (Vrads herred) og Fårevejle, der i 1355 skrives til Essendrup, hvilken gård blev afbrændt i 1359 af Kong Valdemar på grund af Fru. Johannes ivrige deltagelse i den ved Hr. Niels Bugges drab foranledigede jyske opstand, holdt i 1372 skifte med sin bror Esge Brock, men døde selv samme år.

Anders Jensens våbenskjold var i sølv-felt en fra skjoldfoden opstående blå spids og på hjelmen to harniskklædt arme, hver holdende et langskaftet med påfuglefjer besat spejl , hvilket hjelmtegn dog senere i det 16. århundrede ændres til to væbnede arme holdende et spejl, i hvilken skikkelse der er optaget i det grevelige Skeel’ske våben.

Denne Anders Jensen var muligvis beslægtet med den gamle jyske slægt Dal, der angives til at have ført et lignende mærke i sit våben, men dette forekommer ligeledes på den tid ført af flere skånske og sjællandske slægte, så man kan også blandt disse kunne søge Anders Jensens ukendte herkomst.

Anders Jensen og Johanne Brock havde en søn Jens Andersen til Essendrup.

Kildeangivelser 

Godsejere fra Danmark
Danskere i 1300-tallet
Tjek fødselsår
Slægten Brock
Elisabeth Edberg

Jytte Elisabeth Edberg Deveril, oprindeligt navn Edberg Jørgensen, (født 7. oktober 1947 i Kolding, død 9. januar 2006) var en dansk sangerinde og sangskriver, der blev særligt kendt for sin fortolkning af sangen "Eviva España". Siden Edberg som 13-årig vandt en amatørkonkurrence på forlystelsesstedet Marienlund i Kolding beskæftigede hun sig med sang. Hun optrådte på flere restauranter i København, og optrådte derefter på amerikanske militærbaser i Tyskland, Holland, Belgien og Italien. Hun kom siden hen til Dyrehavsbakken. 

Hun fik sin pladedebut i 1970 med sangen "Prik, prik, komma, streg", og efter flere hits på dansktoppen fik hun størst succes med sin coverversion af "Eviva España" fra 1973, der er oprindeligt er skrevet af Leo Caert med dansk tekst af Viggo Happel. Elisabeth Edberg blev i 1977 medlem af Svend Nicolaisens band og havde sideløbende jobs med andre grupper. I 1990'erne indspillede hun sange med Asterix, der var et dansktopband. Edberg skrev løbende sange og var helt aktiv frem til sin død af kræft i 2006. Under sygdommen skrev hun sangen "Fremmed i min by", men nåede ikke at indspille den selv. Susanne Lana fik den i stedet ovedraget og hittede med den i 2007.

Hun var gift med pianisten Arly Deveril. Elisabeth Edberg er begravet på Karlslunde Kirkegård.

Referencer

Eksterne henvisninger 
 
 

Personer fra Kolding
Sangere fra Danmark
Sangskrivere fra Danmark
Dansksprogede forfattere fra Danmark
Personer døde af kræft
Viggo Happel

Viggo Happel (20. januar 1935 – 27. marts 2006) var en dansk bassist, sanger og sangskriver, der måske er bedst kendt for sin danske version af Leo Caert-sangen "Eviva España", der efterfølgende blev et stort hit for Elisabeth Edberg. 

Happel spillede i 1960'erne i Pariserklubben i Kompagnistræde i København og var gennem ti år kasserer i Musikernes 100 Mands Forening. Han var desuden æresmedlem i Danske Populærautorer og redaktør for foreningens medlemsblad.

Han døde af et hjertestop efter længere tids nyrelidelse.

Eksterne henvisninger 
 

Bassister fra Danmark
Sangere fra Danmark
Sangskrivere fra Danmark
Dansksprogede forfattere fra Danmark
Personer døde af hjertestop
Regnbuetrøje

Regnbuetrøjen er den specielle cykeltrøje som bæres af regerende verdensmester i et cykelløb. Trøjen er mest hvid med fem horisontale bånd i UCI-farverne omkring brystet. Fra bunden og op er farverne: grøn, gul, sort, rød og blå, de samme farver som i ringene på det olympiske flag. Traditionen er gennemført for alle discipliner; landevejscykling, banecykling, cycle cross, BMX og øvelserne indenfor terræncykling.

Regnbuetrøjens forbandelse 
Regnbuetrøjens forbandelse (curse of the rainbow jersey) betegner det fænomen at cykelryttere som har vundet regnbuetrøjen ofte har en dårlig påfølgende sæson. Der er en klar opfattelse om at regnbuetrøjen ikke altid bærer held med sig, og at den gør det vanskeligere at vinde løb. Der findes undtagelser; Eddy Merckx, Bernard Hinault og Greg Lemond vandt alle Tour de France i regnbuetrøjen.

Nogle eksempler:
 Tom Simpson (landevej 1965) brækkede benet på ski den efterfølgende vinter.
 Jean-Pierre Monseré (landevej 1970) døde med regnbuetrøjen på efter at være blevet påkørt under et løb i marts 1971.
 Stephen Roche (landevej 1987) som også vandt Tour de France og Giro d'Italia samme sæson, mistede næsten hele 1988-sæsonen på grund af en knæskade.
 Isaac Gálvez (madison 2006) styrtede med regnbuetrøjen på under et seksdagesløb på velodromen i Gent og døde på vej til sygehuset.
 Paolo Bettini (landevej 2006) oplevede otte dage senere at broren døde i en trafikulykke. Han havde selv mange uheld og tekniske problemer i 2007-sæsonen.
 Alessandro Ballan (landevej 2008) fik det meste af forårssæsonen 2009 ødelagt på grund af cytomegalovirus.

Eksterne henvisninger 

VM i landevejscykling
Cykeltrøjer
Heerde

Heerde er en kommune og en by i provinsen Gelderland i det østlige Holland. Sammenlignet med resten af Nederlandene er Heerde et temmelig religiøst område lige som mange af byerne i Veluwe-regionen.

Følgende politiske partier er i øjeblikket (august 2009) i byrådet: CDA (5 sæder), PvdA (5 sæder), stabilitets-og vækstpagten (3 pladser), VVD (2 pladser) og den kommunale Farmers Party (2 pladser). I Heerde er godt 18.000 indbyggere.

Kilder 

Byer i Gelderland
Kommuner i Gelderland
7. etape af Tour de France 2010

Syvende etape af Tour de France 2010 var en 165,5 km lang kuperet etape. Den blev kørt lørdag d. 10. juli fra Tournus til Station des Rousses.

 Etape: 7. etape
 Dato: 10. juli
 Længde: 165,5 km
 Danske resultater:
 23. Chris Anker Sørensen + 1.47
 79. Jakob Fuglsang + 12.59
 85. Matti Breschel + 14.12
 98. Nicki Sørensen + 18.57
 144. Brian Vandborg + 22.17
 Gennemsnitshastighed: 37,7 km/t

Point- og bjergspurter

1. sprint (Cormoz) 
Efter 29,5 km

2. sprint (Saint-Amour) 
Efter 44,5 km

3. sprint (Molinges) 
Efter 118 km

1. bjerg (Côte de l'Aubépin) 
3. kategori stigning efter 51,5 km

2. bjerg (Côte des Granges) 
4. kategori stigning efter 69 km

3. bjerg (Côte d'Arinthod) 
3. kategori stigning efter 84,5 km

4. bjerg (Côte du barrage de Vouglans) 
2. kategori stigning efter 104 km

5. bjerg (Col de la Croix de la Serra) 
2. kategori stigning efter 134,5 km

6. bjerg (Côte de Lamoura) 
2. kategori stigning efter 161,5 km

Resultatliste

Manglende ryttere 
 78  Stijn Vandenbergh (KAT) havnede udenfor tidsgrænsen på etapen.
 184  Juan José Oroz (EUS) stillede ikke til start.

Ekstern henvisning 
 Etapeside  på Letour.fr   

 07

en:2010 Tour de France, Prologue to Stage 10#Stage 7
Galskyt

Galskyt var en dansk adelsslægt, der førte en tre-tindet skrå rød mur i sølv, på hjelmen to af sølv og rødt vekselvis delte vesselhorn. Nogen forbindelse med slægterne Daa, Kaas og Reventlow med samme skjoldmærke kan ikke påvises.

Jens Nielsen af Od i Middelsom Herred nævnes 1325. Tyge Galskyt til Søndergaard i Vester Han Herred døde 1601 som sidste adelsmand af slægten, der dog lever endnu, men for længst i borgerlig stand efter at have tabt sine adelige rettigheder før 1660. Medlemmer af slægten ejede bl.a. Sønderskov Hovedgård, Øland, Gammelgaard, Kornumgaard, Odden (hovedgård) og Kartofte. 

Galskyt-navnet videreføres af den borgerlige slægt Galschiøt, der har et våben, der minder meget om Galskyts. Det er billedhuggeren Jens Galschiøt, der er i besiddelse af våbenet og signetstempel.

Kendte medlemmer af den borgerlige slægt 
 Christian Galschiøt (1831-1919) – dansk gartner (Henrik Christian Valentin Galschiøt)
 Jens Galschiøt (født 1954) – dansk billedhugger
 J.A.V.V. Galschiøt (1876-1961) – dansk politimester (Johannes Adolf Vilhelm Vinding Galschiøt)
 Martinus Galschiøt (1844-1940) – dansk forfatter (Martinus Ludvig Galschiøt)
 Thomas Martinus Braëm Galskjøt (1748-1828) – dansk præst

Eksterne henvisninger 
 Stamtræ

Adelsslægter fra Danmark
Line Bilenberg

Line Bilenberg driver pt Line Bilenberg PR. 

Selvstændig pressestrateg og publicist siden 2013. Arbejder primært med kulturen, men også med dansk erhvervsliv. Laver strategi, lancering, PR og pressearbejde, lobby-arbejde, medietræning og krisekommunikation.

Har blandt andet lanceret nogle af de mest opsigtsvækkende og dagsordensættende dokumentarfilm. Arbejder for at filmene skal kunne mere end blot at ”underholde”. I nogle tilfælde kan film medvirke til lovændringer samt ændringer af vores måde at opfatte grupper af mennesker eller problemstillinger på i vores samfund. 

Line Bilenberg har tidligere arbejdet som journalist, redaktør, radio- og TV-vært.

Kilde
 Line Bilenberg ny vært på Canal 9  Mediawatch.dk 8. juli 2009

Journalister fra Danmark
Studieværter fra Danmark
Chefredaktører fra Danmark
PR
Pressechef
Publicist
Blæksprutten Paul

Blæksprutten Paul (2008 – 26. oktober 2010) var en blæksprutte af arten Octopus vulgaris, som levede i det offentlige akvarium Sea Life i Oberhausen, Tyskland. Paul, der blandt andet blev omtalt som en synsk blæksprutte eller som et orakel, var berømt for sine evner til at forudsige resultatene af fodboldkampe, som Tysklands fodboldlandshold spillede, hvilket han blandt andet gjorde ved Europamesterskabet i fodbold 2008 og VM i fodbold 2010. Forudsigelserne blev foretaget ved, at dyrepasseren foran Paul lagde to muslinger i kasser med flag, svarende til de to lande, der skulle mødes i en kamp. Vinderen af kampen mellem de to lande ville så blive den, hvis flag var på kassen med den første musling, som han åd.

VM i fodbold 2010 
Ved VM i fodbold 2010 lykkedes det for Paul at tippe rigtigt på resultatet af alle syv kampe, som Tyskland spillede. Ved Tysklands semifinalekamp mod Spanien tippede Paul på en sejr til Spanien, hvilket han gjorde med succes, idet Spanien slog Tyskland 1-0.

Det lykkedes også for Paul at gætte rigtigt på vinderen af VM-finalen, idet han gættede på Spanien, som vandt 1-0 over Holland, efter et mål i den forlængede spilletid af Andrés Iniesta.

Død 
Paul døde i akvariet i Oberhausen den 26. oktober 2010. Ifølge akvarieleder Stefan Porwoll døde han af naturlige årsager.

Eksterne henvisninger 

 Video med Paul

Referencer 

Berømte dyr
VM i fodbold 2010
Tysklands fodboldlandshold
Hana Brady

Hana Brady (født 16. maj 1931 i Nové Město, død 23. oktober 1944 i Oświęcim, Polen) var en jødisk pige og holocaustoffer.

Bradys liv er blevet beskrevet i dokumentarbogen Hana's Suitcase af Karen Levine, som blev udgivet i Canada i 2002.

Sammen med sin ældre bror, George, blev Hana fængslet af nazisterne og sendt til Theresienstadt fordi hun var jøde. I 1944 blev hun overført til Auschwitz. Hendes bror overlevede fangeskabet, mens Hana omkom i gaskamret få timer efter hun ankom til lejren.

Bibliografi 
 Karen Levine, Hana's Suitcase. Gyldendal, 2010

Eksterne henvisninger 
 hanassuitcase.ca
 Hana's story, Tokyo Holocaust Education Resource Center (Engelsk)

Personer i 2. verdenskrig
Ofre for Holocaust
Tjekkere fra 2. verdenskrig
Jøder fra Polen
Sporvogne i Stettin

Sporvogne i Stettin eller Stettins sporvejsnet omfatter 12 daglige linjer samt i turistsæsonen en enkelt speciallinje. 
Driften varetages af Tramwaje Szczecińskie, grundlagt i 2009, der betjener det 64 km lange net og de 98 stoppesteder med 12 linjer med en samlet længde på ca. 112,8 km. Sporvejsnettet er normal sporvidde, og spændingen i køreledningerne er 600 V DC. Sporvognene startede i 1879 som hestesporvogne, der blev afløst af elektriske sporvogne i slutningen af 1800-tallet.

Linjenet

Vognpark

Referencer

Eksterne henvisninger

 www.ts.szczecin.pl

Sporveje
Szczecin
Bygninger, konstruktioner og anlæg i Polen
Hartman Beeken

Hartman Beeken (døbt 1. oktober 1743 i København – 17. juni 1781 sammesteds) var en dansk billedhugger.

Uddannelse og rejser 
Beeken var skomager Johan Peter Beekens og Barbara Marie født Bangs tredje barn og blev døbt i Helliggejstes Kirke 1. oktober 1743.

Beeken besøgte Kunstakademiet 1758-65, mens Louis-Augustin le Clerc og Jacques-François-Joseph Saly var professorer i billedhuggerkunst, og påvirkedes navnlig stærkt af den sidstnævnte. 1764 fik han den lille og 1765 den store guldmedalje og derefter 1768 Akademiets rejsestipendium for seks år. Han rejste først til Paris, hvor han i juli 1769 blev indskrevet ved Akademiet, anbefalet af Charles Nicolas Cochin, og opholdt sig der i det mindste året 1770 ud. Derefter drog han til Rom, hvor han forblev i syv år, halvtredje år ud over sin stipendietid. Fra Rom leverede Beeken ornamenttegninger hjem til Kunstakademiet og var meget virksom som portrættegner, hvorom en række tegninger — navnlig forestillende damer —, som han efter sin hjemkomst udstillede på salonen 1778, er et vidnesbyrd. I Rom omgikkes han Nicolai Abildgaard og Johan Tobias Sergel, af hvilke den sidste har spillet en stor rolle for ham. Flere af de smågrupper, som Beeken efter sin hjemkomst modellerede for porcelænsfabrikken, er ikke tænkelige uden kendskab til Sergels kunst og blev efter sin hjemkomst agreeret af Akademiet.

Karriere 
Det var trange tider for kunstnerne, særlig for billedhuggerne, ved små blyants- og rødkridtstegninger, men den største betydning fik han dog gennem en række buster af tidens kendte mænd. På Kunstakademiet fandtes tidligere buster af hertug Ferdinand af Braunschweig og Bolle Willum Luxdorph, men de er forsvundet. Ventelig var det også trang og slid for det daglige udkomme, der hindrede ham i at udføre den opgave til medlemsstykke, der var blevet stillet ham af Akademiet, så at han, skønt agreèret, aldrig opnåede at blive medlem af dette, en ære, han til visse nok havde fortjent. Af arbejder fra hans hånd kan nævnes buster af Otto Thott, Henrik Hielmstierne, Johannes Wiedewelt, Christian Johan Berger og arveprins Frederik, Ved sin død efterlod Beeken under arbejde en stor marmorbuste af kong Frederik V, bestilt af enkedronning Juliane Marie. Den fuldførtes under Wiedewelts opsyn af hans elev Carl Frederik Kindgreen og står nu i Botanisk Haves væksthus.

Ved Beekens pludselige død blev en meget lovende kunstnerbane afbrudt. Som elev af Saly og det franske akademi står han som den elegante franske klassicismes eneste betydelige danskfødte repræsentant, og hans småskitser vidner om, at han, hvis større opgaver med årene var blevet ham overdraget, sikkert ville have skaffet sig en fremragende position. Akademiet købte senere hans efterladte tegninger.

Han blev begravet på Sankt Nikolaj Kirkes kirkegård.

Kilder 
 
 Dansk biografisk Lexikon (1887-1905)
 DANSK BIOGRAFISK LEKSIKON (1932-44), anden udgave
 

Billedhuggere fra Danmark
Danskere i 1700-tallet
Personer i Dansk Biografisk Leksikon
Personer fra København
Lerbæk (Elling Sogn)

Lerbæk er en Hovedgård beliggende i Elling Sogn, Horns herred, Hjørring Amt, nu Frederikshavn Kommune.

Lerbæk var i sidste halvdel af 1400 tallet en avlsgård eller fæstegård, den tilhørte i 1466 rigsråden Mourids Nielsen Gyldenstierne til Ågård, der i 1480 tog låsebrev på den, og er formentlig ved arv gennem datteren Anne Mouridsdatter Gyldenstierne, gift med Oluf Stigen Krognos, kommet til deres søn Oluf Mouridssen Krognos, der havde forlenet den til Jens Pedersen, hvis enke Anne munksdatter derefter en tid må have haft gården. I 1573 døde Oluf Mouridsen Krognos som sidste mand af slægten.

Hovedbygningen er omgivet af grave og opført i sidste halvdel af 1600 tallet af bindingsværk med små profilerede knægte under tagskægget. Den enkle, rektangulære længe har halvvlamede gavle, og midterpartiet er omkring 1800 forhøjet og murene er glatpudset. Noget senere er der midt for gårdsiden tilføjet et indgangsparti med trappe. Et par døre med knækkede profilkarme fra 1700 tallet er bevaret. Lerbæk Hovedgård er på 246 hektar

Ejere af Lerbæk 
 1466 – 1490 Mourits Nielsen Gyldenstierne 
 1490 – 1545 Anne Mouritsdatter Gyldenstierne 
 1545 – 1554 Mourits Olufsen Krognos 
 1554 – 1573 Oluf Mouritsen Krognos
 1574 – 1593 Mourits Podebusk 
 1593 – 1621 Otte Christoffer Rosenkrantz 
 1621 – 1664 Steen Rodsteen 
 1664 – 1689 Jens Rodsteen 
 1689 – 1720 Otte Arenfeldt 
 1720 – 1739 Sten Hohendorff Arenfeldt 
 1739 – 1762 Niels Sørensen Wiirnfeldt 
 1762 – 1768 Frederik Nielsen Wiirnfeldt 
 1768 – 1773 Jacob Severin Nielsen Wiirnfeldt 
 1773 – 1774 Ida Marie Gesmell 
 1774 – 1792 Jørgen Braegaard 
 1792 – 1795 Marcus Gjøe Rosenkrantz 
 1795 – 1816 Søren Braegaard
 1816 – 1820 Christian Frederik Møller 
 1820 – 1827 Mads R. Bang
 1827 – 1835 Nationalbanken
 1835 – 1839 Daniel Poppe 
 1839 – 1840 Carl Frederik Martens 
 1840 – 1877 Magnus von Buchwald 
 1877 – 1880 Anna Sophie Angelique von Buchwald (grevinde Scheel) 
 1880 – 1886 Frederik (Frits) Henrik Buchwald
 1886 – 1909 Frederik Jacobsen 
 1909 – 1909 Johannes Kjærgaard (til et konsortium, som solge til M.Jørgensen, der solge til Løvenskjold)
 1910 – 1913 Herman Løvenskjold 
 1913 – 1917 Esben Kjær 
 1917 – 1918 M.P.Holm 
 1918 – 1922 Steen Giebelhausen
 1922 – 1923 Købmands og Haandværkerbanken i Aarhus
 1923 – 1953 Christian Nielsen 
 1953 – 1984 E.Bøggild Nielsen 
 1984 – 1994 Poul Navne Petersen 
 1994 – Lerbæk Hovedgård A/S

Kilde 
 J.P. Trap, Danmark femte udgave, Hjørring Amt, bind VI, Forlag G.E.C. Gads 1960 side 148 – 150

Eksterne henvisninger 

 Dansk Center for Herregårdsforskning: Lerbæk , hentet 19. juli 2016

Herregårde i Frederikshavn Kommune
Herregårde i Hjørring Amt
Mesterholdenes Europa Cup i håndbold 1977-78 (mænd)

Mesterholdenes Europa Cup i håndbold 1977–78 for mænd var den 18. udgave af Mesterholdenes Europa Cup i håndbold for mænd. Turneringen havde deltagelse af 24 klubhold, som sæsonen forinden var blevet nationale mestre, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp.

Turneringen blev vundet af SC Magdeburg fra Østtyskland, som i finalen i Magdeburg besejrede WKS Slask Wroclaw fra Polen med 28-22. Det var første gang at det østtyske hold vandt Mesterholdenes Europa Cup.

Danmarks repræsentant i turneringen var Fredericia KFUM, som blev slået ud i kvartfinalen af de senere finalister WKS Slask Wroclaw, som vandt med 46-44 over to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Magdeburg, Østtyskland.

Kilder / eksterne henvisninger 
 World Handball Archive – Men Handball European Champions Cup 1978

1977-78 (mænd)
Håndbold i 1977
Håndbold i 1978
La Grand' tante

La Grand' Tante (Grandtanten) er en opera i én akt af Jules Massenet til en fransk libretto af Jules Adenis og Charles Grandvallet. Værket blev uropført på Opéra-Comique i Paris den 3. april 1867. Selv om det ikke er Massenets første opera, var det hans første værk skrevet for scenen, som blev opført.

Roller

Synopsis 
Markisen af Kerdrel vender hjem fra Afrika for at få arven efter sin døde grandonkel. Så snart han kommer ind på grandonklens borg, som er en del af arven, møder han sin grandtante og forelsker sig i hende; faktisk var hun kun tyve år gammel, da grandonklen giftede sig med hende in extremis. Markisen beder straks om hendes hånd. Kort efter findes et andet testamente, som bestemmer, at den unge markis ikke skal arve på grund af dårlig opførsel, hvorfor hele formuen går til den unge enke. Men da hun er ugift, er det muligt, at alt ender godt for markisen.

Referencer 
 La Grand' tante på Bob's Universe 

Operaer af Jules Massenet
Braunstein

Braunstein henviser til flere artikler:

 Personer
Johann-Friedrich Braunstein, tysk arkitekt
Les Braunstein, tidligere vokalist i Blue Öyster Cult

Andre
Bryghuset Braunstein i Køge.